**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республика мутасын автомашина транспортӧн**

**олысьясӧс транспортӧн могмӧдӧмсӧ котыртан**

**ӧткымын юалӧм йылысь» Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося сора тӧлысь 25 лунӧ

**1 статья.** Пыртны «Коми Республика мутасын автомашина транспортӧн олысьясӧс транспортӧн могмӧдӧмсӧ котыртан ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2016, 17 №, 235 ст.; 2018, 17 №, 294 ст.; 2021, 17 №, 301 ст.; 2023, 4 №, 55 ст.) татшӧм вежсьӧмъяс:

1. Водзкывсӧ гижны тадзи:

«Тайӧ Оланпасыс ладмӧдӧ карса, карбердса да каркостса туйясын пассажиръясӧс да туй кӧлуй автомашина транспортӧн пыр ӧткодя новлӧдлӧмсӧ (водзӧ – пыр ӧткодя новлӧдлӧм) да заказ серти пассажиръясӧс да туй кӧлуй новлӧдлӧмсӧ котыртан юкӧнын ӧткымын юалӧм сы могысь, медым Коми Республика мутасын лӧсьӧдны пассажиръясӧс да туй кӧлуй автомашина транспортӧн бура, безопаснӧя да судзсяна ногӧн новлӧдлӧмсӧ могмӧдӧм серти условиеяс (водзӧ – олысьясӧс транспортӧн могмӧдӧм).».

2. 2 статьяса 4 пункт гижны тадзи:

«4) пыр ӧткодя новлӧдлӧм вылӧ ӧтувъя транспорт гӧгӧртас лӧсьӧдӧм;».

3. 4 статьяса 1 юкӧнын:

1) 91 пунктӧ «пыр ӧткодя новлӧдлӧмсӧ» кывъяс водзӧ содтыны «муниципалитеткостса маршрутъясті» кывъяс;

2) 12 пунктын «муниципалитеткостса маршрутъясті» кывъяс вежны «муниципалитеткостса пыр ӧткодя новлӧдлан маршрутъясті» кывъясӧн;

3) 122 пункт киритны;

4) 171 пункт гижны тадзи:

«171) Коми Республика мудоръясын сувтлан пунктъяс урчитӧм, кутшӧмъяс меститчӧны автовокзалъяслӧн да автостанцияяслӧн мутасъясысь бокын, кутшӧмъясӧн позьӧ вӧдитчыны дінмукостса пыр ӧткодя новлӧдлан маршрутъясті;»;

5) содтыны татшӧм сюрӧсса 176 пункт:

«176) муниципалитеткостса пыр ӧткодя новлӧдлан маршрутті новлӧдлӧм йылысь эскӧдангижӧдлысь дубликат да татшӧм маршрутса карталысь дубликат сетан пӧрадок урчитӧм;».

4. 5 статья гижны тадзи:

**«5 статья**

Муниципалитеткостса пыр ӧткодя новлӧдлан маршрутъяслӧн реестрӧ Федеральнӧй оланпаслӧн 26 статьяса 1 юкӧнӧн урчитӧм тӧдмӧгъяс кындзи пыртӧны муниципалитеткостса пыр ӧткодя новлӧдлан маршрутъяслысь схемаяс.».

5. 6 статья киритны.

**2 статья.** **Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти, тайӧ Оланпаслӧн 1 статьяса 3 пунктын 3, 4 да 5 пунктувъяслӧн, 4 да 5 пунктъяслӧн положениеяс кындзи, кутшӧмъяс вынсялӧны 2024 вося кӧч тӧлысь 1 лунсянь.**

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося сора тӧлысь 29 лун

51-РЗ №